open-index/open-wikipedia-markdown huggingface dataset:
Ukko-Mestari

**Ukko-Mestari** on tuotemerkki, joka sisältää traktorikaivuriin tarkoitettuja kaivinlisälaitteita, joita valmisti alussa Länsi-Suomen Sokeri ja myöhemmin Lännen Tehtaat. Ukko-Mestari on hydraulinen kaivinosa niin sanottuun vastapainokaivuriin, jossa on perustraktori varustettuna etuosan painolla (painot, hydrauliikkasäiliö ja lisäpolttoine säiliö(t)) ja takaosan nostolaitteen tilalle asennettu puomisto ja tukitassut. Ukko-Mestareita valmistettiin molemmin puolin 70-luvun vaihdetta.

Ukko-Mestareita asennettiin mm. Valmet, Nuffield, Ford ja Leyland traktoreihin.

Pääkäyttö vastapaino traktorikaivureilla oli ojitustyö, johon ne solveltuivatkin hyvin. Ojitystyön lisävarusteena traktorihin asennettiin telasto, jolloin tela kiersi etu ja takarenkaat. Joissain malleissa oli myös lisäpyöriä telaston ohjauksessa. Etuakseli oli lukittu suoraan ja ohjaus tapahtuoi traktorin jarrujen ja kauhan avulla.

## Tyypit
(suluissa koko kaivinpaketin lisäpaino traktoriin)
**UM 2t*
**UM 3*
**Um 240 (2200&nbsp;kg)
**UM 244 (2400kg)
**UM 352 (3000&nbsp;kg)
**UM 355 (3450&nbsp;kg)

Vastapainokaivurit korvasi ympäripyörivät kaivurit, joiden kaivetun maan läjitys ja kaivuualue paikoiltaan on huomattavasti suurempi ympäripyörivän ylävaunun ansiosta. Traktorikaivureiden puomin kääntö oli usein maksimissaan 180 astetta, joka rajoittaa varsinkin ahtaissa paikoissa kaivuuta.
Tuomariston palkinto (Cannesin elokuvajuhlat)

**Tuomariston palkinto** () on Cannesin elokuvajuhlilla jaettava palkinto. Sitä pidetään juhlien kolmanneksi arvokkaimpana palkintona Kultaisen palmun ja Grand Prix'n jälkeen. Palkinto on jaettu eri nimillä.

## Palkitut

## Lähteet
The Boston Camerata

**The Boston Camerata** on yhdysvaltalainen vanhaan musiikkiin keskittynyt yhtye, jonka kotipaikka on Boston Massachusettsissa. Sen perusti vuonna 1954 Narcissa Williamson Bostonin Museum of Fine Arts -museon soitinkokoelman sivuhankkeena.

The Camerata itsenäistyi voittoa tavoittelemattomaksi organisaatioksi vuonna 1974.  Kokoonpanon johtajana toimi vuodesta 1969 vuoteen 2008 Joel Cohen (nyk. musiikin johtaja, emeritus). Vuodesta 2008 yhtyeen johtaja on ollut ranskalaissyntyinen laulaja ja tutkija Anne Azéma.  Boston Camerata konsertoi säännöllisesti Bostonin alueella,  ja lisäksi soittajisto tekee kiertueita niin Yhdysvalloissa  kuin ulkomaillakin.

Camerata on levyttänyt lukuisille levymerkeille kuten Harmonia Mundi, Erato, Telefunken ja Warner Classics. Yhtye on palkittu muun muassa Grand Prix du Disquella (1987) Tristanin ja Isolden legendan keskiaikaisesta versiosta.

Ryhmä on tehnyt yhteistyötä suomalaisen Tero Saarinen Companyn kanssa vuodesta 2004 asti. The Boston Camerata vastaa koreografi Tero Saarisen *Borrowed Light* -teoksen musiikista, joka pohjautuu Shakers-lahkon musiikkiin. 

## Lähteet
Pennies from Heaven (kappale)

”**Pennies from Heaven**” on Arthur Johnstonin säveltämä ja Johnny Burken sanoittama musiikkikappale vuoden 1936 samannimisestä elokuvasta. Kappaleen lauloi elokuvassa Bing Crosby. Crosbyn Jimmy Dorseyn yhtyeen kanssa tekemä nauhoite pysyi *Your Hit Parade* -ohjelman hittilistalla 13 viikon ajan, joista 10 viikkoa ensimmäisellä sijalla. Crosbyn nauhoitteen saaman suosion myötä muutkin artistit alkoivat nauhoittaa kappaletta, ja se nousikin vuosina 1936–1937 listoille yhteensä kuuden eri artistin esittämänä. Kappale oli ehdolla parhaan laulun Oscar-palkinnon saajaksi, mutta hävisi lopulta Jerome Kernin ja Dorothy Fieldsin laululle ”The Way You Look Tonight”.

Vuonna 1937 oman versionsa kappaleesta nauhoitti Count Basien jazzorkesteri riveissään saksofonisti Lester Young. ”Pennies from Heavenistä” tuli sittemmin yksi Youngin suosikkinumeroista, ja hän nauhoitti sen useita kertoja uransa aikana. Kappale on suosittu jazzstandardi ja sen ovat esittäneet myös muun muassa Billie Holiday, Sarah Vaughan, Oscar Peterson, Frank Sinatra ja Dave Brubeck.

## Lähteet
El-ahrairah

**El Ahrairah** on Richard Adamsin *[[Ruohometsän kansa]]* -kirjassa esiintyvä taruhahmo, kaniinien myyttinen esi-isä ja kujeilija. Kirjassa kaniinit kertovat usein tarinoita El Ahrairahista. El Ahrairah oli suuren kaniiniyhdyskunnan ylikani. Kun ruhtinas Sateenkaari kylvi porkkanoita ja toi El Ahrairahin luokse vakoojan, El Ahrairah varasti porkkanat ja pani vakoojan puhumaan hulluja oikeudenkäynnissä.

## Tarinoita
* El Ahrairah ja Ruhtinas Sateenkaaren porkkanat
* El Ahrairah ja kuningas Dartsinin salaatit
* El Ahrairah ja Inlen musta kaniini

## Lähteet
*Richard Adams: *Ruohometsän kansa*
Surviving the World

**Surviving The World** (STW) on verkkosarjakuva, joka on jo kolmen vuoden ajan julkaissut uuden stripin joka päivä. Sen luoja ja tekijä on tutkijatiedemies Dante J.T. Shepherd, jonka avustajana toimii hänen koiransa German Shepherd. German on nimestään huolimatta (englannin german shepherd dog tarkoittaa saksanpaimenkoiraa) rodultaan walkerinpesukarhukoira. Dante Shepherd aloitti *STW:n* ollessaan professori Fred Paulson Institutessa Pennsylvanian Wincheck Cityssä, mutta on jatkanut sen päivittämistä Marylandin osavaltiossa sijaitsevaan Sharpe Valleyhin siirtymisestä huolimatta.

*STW* lähestyy verkkosarjakuvaa omaleimaisesti käyttämällä piirrosten sijaan valokuvia liitutaulusta, jolle päivän luento on kirjoitettu ja jonka vierellä poseeraa useimmiten professori Dante itse. Tätä kommentoidaan myös sarjakuvassa itsessään. Sarjakuva toimii itsessään yliopistokurssikehystarinansa puitteissa sisältäen kotitehtäviä, lisämateriaalia ja "oppilaiden" kysymyksiä. Tällä hetkellä sarjakuvaa on ilmestynyt yli tuhat "oppituntia".

Shepherd pitää myös välillä LiveStream-istuntoja, joissa hän näyttää reaaliajassa, miten piirtää sarjakuvan liitutaululle talonsa kellarissa. Danten tiedetään yleisön pyynnöstä imitoineen velociraptoria näiden istuntojen aikana.  

## Arvostelut ja haastattelut
* Fandomanian haastattelu englanniksi
* The Frederick News-Post -lehden arvostelu  englanniksi
* Comic Relatedin haastattelu  englanniksi

## Lähteet
Suuri sävelparaati

**Suuri sävelparaati** on Jack Witikan ohjaama suomalainen iskelmäelokuva vuodelta 1959. Se on ensimmäinen suomenkielinen pelkästään musiikkinumeroihin perustuva elokuva. 

Kuvitteellisen hyväntekeväisyyskonsertin kenraaliharjoituksiin sijoitetussa elokuvassa on kaikkiaan 32 esitystä, joita esittävät aikansa viihdetähdet. Mukana ovat muun muassa Juha Eirto, Eino Grön, Vieno Kekkonen, Laila Kinnunen, Brita Koivunen, Tapio Rautavaara, Annikki Tähti, Olavi Virta, Metro-Tytöt ja Kipparikvartetti. Puujalkavitsien laukojina esiintyvät kulissimiehet Eemeli ja Reino Helismaa.

## Näyttelijät

## Lähteet
Huonpohjanvuoren kalliomaalaukset

**Huonpohjanvuoren kalliomaalaukset** sijaitsevat noin 16 kilometriä itäkoilliseen Asikkalan kirkosta. Maalaukset sijaitsevat Ruotsalaisen länsiosassa, lounaaseen katsovassa korkeassa kallioseinämässä. Maalaukset löysivät Lahden kaupunginmuseon kalliomaalausinventoinnin yhteydessä Hannu Poutiainen ja Janne Kinnunen vuonna 2003.  

## Kentän maalaukset
Kallion pinta on jäkälän peitossa ja haittaa kuvien havainnointia. Ne kuviot, jotka havaittiin inventoinnin yhteydessä, olivat jäkälättömillä alueilla. Kuvioita on raportoitu kolmelta erilliseltä alueelta, jotka sopivat 9,5 metriä leveälle ja 2,5 metriä leveälle alueelle. 

Vasemmanpuoleinen maalausalue on vain 1 m korkea ja se sijaitsee noin 4 metrin korkeudella Ruotsalaisen pinnasta. Yksi tunnistettava kuvio esittää vasemmalle katsovaa hirveä, jonka jalat peittyvät jäkälään. Toinen kuvio sen vieressä esittänee eläintä. Hirvi on 18 cm pitkä ja 15 cm korkea ja toisen eläimen 17 cm leveä ja 13 cm korkea. Nämä kuviot on voitu maalata alapuolella olevalta terassilta. 

Keskimmäinen maalattu alue on pieni, mutta sijaitsee 6,3 m Ruotsalaisen yläpuolella. Toinen havaituista kuvioista esittää 26 cm leveää venekuviota. Sen 7 pystyviivaa esittävät mahdollisesti miehistöä. Toinen kuvio on veneen vieressä 14 cm etäisyydellä ja esittänee oikealle katsovaa eläintä tai usean kuvion yhdistelmää. Epäselvän kuvion leveys on 20 cm ja korkeus 27 cm.  Kuvakentän yläosasta on myös hahmotettu ihmistä muistuttava kuvio. 

Oikealle laidalle jäävä kolmas kuvakentän osa on 1,5 m leveä ja 2,8 m korkea sijaiten noin 4 m Ruotsalaisen yläpuolella. Kentässä on useita kuvioita, mutta suuri osa niistä ovat epäselviä ja osin tuhoutuneitakin. 

## Lähteet
*

### Viitteet

## Aiheesta muualla
* Karttapaikka: Huonpohjanvuoren kalliomaalaukset
Epäpuhtaus

**Epäpuhtaus** on kemiallisessa koostumuksessa aineosa, joka heikentää varsinaisen koostumuksen puhtautta. Epäpuhtaus voi esiintyä mm. kiinteän aineen (mm. metalli), nesteen tai kaasun (mm. ilma) koostumuksessa. 

## Katso myös
* Pienhiukkanen
Esha Deol

**Esha Deol** (s. 2. marraskuuta 1981 Bombay, Maharashtra, Intia) on intialainen näyttelijä. Hän esiintyy pääasiassa hindinkielisissä elokuvissa.

Deol aloitti näyttelijän uransa elokuvassa *[[Koi Mere Dil Se Poochhe]]* (2002), mistä hän voitti neljä palkintoa parhaana tulokkaana. Hänen ensimmäinen menestyselokuvansa oli *[[Dhoom]]* (2004).

## Yksityiselämä

Deolin vanhemmat ovat näyttelijät Dharmendra ja Hema Malini. Hänellä on nuorempi sisar Ahana Deol. Hänellä on myös kaksi velipuolta, näyttelijät Sunny Deol ja Bobby Deol, ja kaksi sisarpuolta isänsä ensimmäisestä avioliitosta. Deol on isänsä puolelta punjabi ja äitinsä puolelta tamili. Hän on koulutettu odissi- ja bharatanatyam-tanssija.

Esha Deol kihlautui liikemies Bharat Takhtanin kanssa 12. helmikuuta 2012. He avioituivat Mumbaissa 29. kesäkuuta 2012. Parilla on kaksi tytärtä (s. 2017 ja 2019).

## Filmografia

## Websarjat

## Lähteet

## Aiheesta muualla

* 
*
Multidisciplinary Association for Psychedelic Studies

**Multidisciplinary Association for Psychedelic Studies** (**MAPS**, suom. *Psykedeelien tutkimuksen monialainen yhdistys*) on yleishyödyllinen yhteisö, jonka tavoitteena on luoda ja levittää tutkimustietoa psykedeeleistä. MAPS on Yhdysvaltain verohallinnon vahvistama järjestö, jonka toimialoja ovat tutkimus ja koulutus. MAPS:n perusti filosofian tohtori Rick Doblin vuonna 1986. Sen päämaja on tällä hetkellä Santa Cruzissa, Kaliforniassa. MAPS on asettanut pyrkimyksekseen hoitaa sairauksia, joihin tavanomaiset lääkkeet auttavat rajoitetusti. Tällaisia sairauksia ovat esimerkiksi traumaperäinen stressihäiriö, kipu, päihderiippuvuus ja masennus, johon liittyy kuolemanhalua. MAPS:n pyrkimyksenä on kehittää psykedeeleistä ja kannabiksesta reseptilääkkeitä, sekä tarjota niiden haitoista ja hyödyistä tutkimustietoon pohjaavaa koulutusta.

## Saavutukset

MAPS on tutkinut LSD:n psykoterapeuttisia vaikutuksia syöpäpotilailla sekä toteuttanut FDA:n tukeman tutkimuksen MDMA:n käytöstä psykoterapiassa hoidettaessa traumaperäistä stressihäiriötä. MAPS on ansioitunut myös sponsorina tuettuaan lääkinnällisiä tutkimuksia tekevän professori Lyle Crakerin (Massachusetts Amherstin yliopisto) pyrkimyksiä saada Yhdysvaltain huumepoliisilta lisenssi kannabiksen tuotantolaitosta varten. Järjestö on tukenut myös tohtori Donald Adamsin (Kalifornian yliopisto) tutkimusta kannabisvaporisaattorin vaikutuksista. Tutkimus oli ensimmäinen laatuaan.

MAPS avusti tohtori Charles Grobia suunnittelemaan, hyväksyttämään ja rahoittamaan ensimmäisen yhdysvaltalaisen FDA:n tukeman tutkimuksen MDMA:n vaikutuksista ihmiskoehenkilöihin. 19. heinäkuuta 2010 Journal of Psychopharmacology julkaisi erään MAPS:n kliinisen tutkijan, tohtori Michael Mithoeferin, MDMA-tutkimusten tulokset. MAPS kuvaili tutkimuksia lupaaviksi, ja totesi kyseisen pilottitutkimuksen demonstroivan, että MDMA:lla avustettua, tarkoin seurattua psykoterapiaa voidaan käyttää tarkoin seulotussa ryhmässä potilaita, joilla on krooninen ja muille hoitomuodoille resistentti traumaperäinen stressihäiriö.

## Katso myös

* Lääkekannabis
* Psykedeeliterapia

## Lähteet
Buddha Yodfa Chulaloke

**Buddha Yodfa Chulaloke** oli (1737−1809) Thaimaan kuningas ja nykyisin hallitsevan Chakri-dynastian perustaja. Hänet tunnetaan myös nimellä **Rama I**.

## Kenraalista kuninkaaksi
Burmalaisen sotajoukon hyökättyä maahan 1767 kiinalaissyntyinen kenraali Taksin pakeni joukkoineen Chaophraya-joen suulle nykyisen Bangkokin tienoille ja julistautui täällä 1772 kuninkaaksi. Buddhalaiset munkit kapinoivat kuningasta vastaan ja hän lähetti kenraali Chakrin rauhoittamaan tilannetta. Chakrin pakotti useat pienet ruhtinaat vasallisuhteeseen sekä maksamaan kuninkaalle veroa. Näin Thaimaan nykyisin tunnetut rajat ja laajuus alkoivat hahmottua.

Kun Taksinin väitettiin tulleen mielisairaaksi, kenraali Chakri teloitutti hänet sekä nousi valtaan 1782.

## Kuninkaana
Rama I rakensi vanhan pääkaupungin Ayutthayan tuhouduttua täydellisesti joen toiselle puolelle oman hallintokeskuksensa, nykyisen Bangkokin. Palatsialuetta on pidetty jonkinlaisena toisintona tuhoutuneesta entisestä pääkaupungista. Kuninkaan hallituskautta leimasi määrätietoinen Ayuttahayan perinteiden elvyttäminen ja kuninkaista tuli jumalakuningas.

Rama I:n kuoltua häntä seurasi 1809 hänen poikansa Rama II.

## Kirjallisuutta
*
*

### Lähteet
Kudus Oyenuga

**Kudus Oyenuga** (s. 18. maaliskuuta 1993 Walthamstow, Lontoo, Englanti) on englantilainen jalkapalloilija, pelipaikaltaan hyökkääjä. Hän edustaa Valioliigan Tottenham Hotspuria.

Oyenuga on kuulunut Tottenham Hotspurin akatemiaan täyspäiväisesti kaudesta 2009–2010 alkaen ja teki vajaan kahden kauden aikana 28 maalia alle 18-vuotiaiden akatemialiigan otteluissa. Huhtikuussa 2011 hän siirtyi suomalaiseen Myllykosken Palloon elokuuhun 2011 ulottuneella lainasopimuksella. Hän debytoi Suomen korkeimmalla sarjatasolla Veikkausliigassa 2. toukokuuta 2011 ottelussa IFK Mariehamnia vastaan. Oyenugan sekä hänen maanmiehensä Jake Nicholsonin laina purettiin kuitenkin jo myöhemmin toukokuussa, mitä ennen hän ehti pelata kolmessa Veikkausliigan ottelussa.

## Lähteet

## Aiheesta muualla

* Kudus Oyenugan esittely Tottenham Hotspurin sivustolla
Sinimolluset

**Sinimolluset** (*Nostoc*) on syanobakteereihin eli niin sanottuihin sinileviin kuuluva mikrobisuku. Sitä esiintyy sekä suolaisessa että makeassa vedessä ja kosteissa olosuhteissa. Se muodostaa itsenäisenä streptokokkimaisia mikroskooppisia ketjuja. Sinimollusten prokaryoottiset solut kykenevät typen tuottamiseen ja ne voivat elää symbioosissa eräiden muiden eliöiden kuten yhteyttämään kykenevien lehtisammalten ja kotelosienten kanssa. Jäkälien sekovarsi muodostuu sienikomponentin ohella ainakin eräiden viherlevien tai *Nostoc*- tai *[[Stigonema]]*-sukuisten syanobakteerien osista.

Eräät sinimolluslajit voivat muodostaa näkyviä kotelosieniä muistuttavia kasvustoja, esimerkiksi luumusinimollunen (*Nostoc pruniforme*), jota on tiettävästi kokeiltu ravinnoksikin. Toisaalta ainakin *Nostoc flagelliforme*-bakteerin on todettu sisältävän ihmisen keskushermostolle myrkyllistä aminohappoa beetametylamino-L-alaniinia.

## Lajeja
* *[[Nostoc azollae]]*
* *[[Nostoc flagelliforme]]*
* Luumusinimollunen (*Nostoc pruniforme*)
* *[[Nostoc verrucosum]]*
* Muurainsinimollunen (*Nostoc zetterstedtii*)

## Lähteet
* 

### Viitteet

## Aiheesta muualla
* Laji.fi: Sinimolluset (''Nostoc'')
* UniProt, Taxonomy: ''Nostoc'' 
* National Center for Biotechnology Information (NCBI): ''Nostoc'', taxonomy 
* Global Biodiversity Information Facility (GBIF): ''Nostoc'' 
* PheroBase: Semiochemicals of Genus ''Nostoc''
Bless Your Heart

**Bless Your Heart** on yhdysvaltalaisen Isley Brothers -yhtyeen funk-tyylinen kappale sekä singlejulkaisu vuodelta 1969. Se on ilmestynyt yhtyeen omalla levymerkillä T-Neck. Singlen tuottajat ovat Isley Brothersin jäsenet R. Isley, O. Isley ja R. Isley.

## Kappaleet
# 
# 

Kappaleiden tekijät ovat R. Isley, O. Isley ja R. Isley. Julkaisija on Triple 3 Music BMI.

## Lähteet
* Isley Brothersin vinyylisingle *Bless Your Heart* (T-Neck TN 912, 1969)
* T-Neck Records Discogsin sivustolla
Chakri-dynastia

**Chakri-dynastia** on hallinnut Thaimaata vuodesta 1782 alkaen. Sen hallintokautena Thaimaasta on muodostunut nykyisin tunnettu valtio. Vakiinnuttaakseen valtansa suvun kuninkaista vuosina 1851–1868 hallinnut Mongkut kirjoitutti uuden version *Ramaki*-eepoksesta  ja nimesi jokaisen sukunsa hallitsijan nimellä *Rama*. Mongkut itse oli Rama IV.

## Maallisesta dynastiasta hengelliseksi
Chakri-kuninkaat joutuivat taistelemaan länsimaiden painostusta vastaan sekä myös voimakasta persialaissyntyistä bunnagien sukua vastaan. Rama V alisti munkkikunnan valtion alaisuuteen ja 1902 luostarilaitoksen hierarkia muutettiin vastaamaan valtiollista mallia; kummankin hierarkian johdossa oli kuningas. Samalla valta keskittyi itsevaltaiselle kuninkaalle. 1900-luvun toisella puoliskolla useita kuninkaallisia riittejä otettiin uudelleen käyttöön ja kuningashuone erottui maallisesta vallasta. Mielenosoituksissa 1973 kannettiin kuninkaan kuvia osoituksena siitä, ettei kuningasta vastustettu. Vaikka Thaimaasta tuli perustuslaillinen monarkia vuonna 1932, kuninkaan jumalkultti elää edelleen.

## Chakri -dynastia vuodesta 1782 nykyaikaan

## Lähteet
*
*

### Viitteet

## Aiheesta muualla
Muikka

**Muikka** () on joki Venäjällä Leningradin alueen Kirovskin piirissä. Se saa alkunsa Seulolan (ven. Сологубовка, *Sologubovka*) kylän luota, virtaa luoteeseen ja laskee Nevaan Mujajoen suun yläpuolella. Joen pituus on 27 kilometriä ja valuma-alueen laajuus 113 neliökilometriä.

## Lähteet

## Aiheesta muualla
* Muikka Venäjän vesistörekisterissä
Naasianjoki

**Naasianjoki**  ( ) on Venäjällä Leningradin alueen Korotkan piirissä virtaava 43&nbsp;kilometriä pitkä joki, joka laskee Laatokkan etelärantaan Petrokrepostin lahdella Nazijassa.

## Joen kulku
Naasianjoki saa alkunsa Maaluksan kylän lähellä sijaitsevalta Maluksinin suoalueelta (). Joki virtaa aluksi kohti luodetta ja se kääntyy ennen Slavjankan laajaa asuinaluetta () kohti pohjoista Laatokan rantaan asti. Siellä se virtaa Priladožskin (Приладожский) kautta rannikolle, jossa joenvarressa on Ala-Naasian kylän asutusta. Joen yli kulkee Priladožskin kohdalla valtatie Kuolan valtatie. Laatokan rannikolla se leikkaa ensin Vanhan Laatokan kanavan läpi () ja sitten vielä uuden Laatokan kanavan läpi. Muun muassa tämänkin joen vesi täydentää kanavasta poistuvaa vettä eikä kanavassa tarvita tämän takia sulkulaitteita.

Joki on alajuoksulla 4–10&nbsp;metriä leveä ja varsinkin alajuoksu kelpaa melontaan. Priladožskin kylän jätevedet on johdettu jokeen puhdistamattomina.

## Historiaa
Joen nimen etymologia johdetaan suomalais-karjalaisesta sanasta *nasia*, jolla arvellaan tarkoitetun ”myrkkymarjoja” (Волчьи ягоды ). Niitä on kasvanut alueella paljon. Joen varrella on sijainnut Markkovan seurakuntaan kuuluneita inkerinsuomalaisia kyliä. Nykyään suurin asutuskeskus on Priladožskin taajama. Naasian taajama sijaitsee idempänä Lavajoen varrella.

Alueella olevista soista on nostettu runsaasti turvetta ja turvesoiden kuivatusoja on aina johdettu Naasianjokeen.

## Naasianjoen valuma-alue
Naasianjoki kuuluu Nevan vesistöalueessa Laatokan valuma-alueeseen ja se laskee suoraan Laatokkaan. Laatokan laskujoki Neva laskee Pietarissa Itämeren Suomenlahteen.

Joen pituus on 42&nbsp;kilometriä ja sen valuma-alueen pinta-ala on 332&nbsp;neliökilometriä. Suurin sivujoki Mustajoki () yhtyy siihen Priladožskissa 5,2 kilometriä joensuusta. Mustajoki on 21&nbsp;kilometriä pitkä ja sen valuma-alue on 92,6&nbsp;neliökilometriä . Mustajoen latvahaarat sijaitsevat Slavjankassa asti. Keskijuoksulla sijaitsevat sivu-uomat Kjanga (Кянга) ja Barskovyi (Барсковый), jonka alueella on kaksi järveä. Järvet ovat Dolgojen pinta-ala on noin 20&nbsp;hehtaaria , ja Barskoje (Варское). Yläjuoksulla sijaitsevat Svelenkaja (Свеленькая) ja Sidorvka (Сидорвка). Naasianjoella on vielä yksi luetteloitu järvi Krugloje, jonka pinta-ala on vain  2&nbsp;hehtaaria . Kaivannaisten ottamisen jälkeen on vesi valloittanut monet kuopat, joten tekolampia on alueella runsaasti.

Nazja1863.jpg|Yksityiskohta vuoden 1863 kartassa kanavasta Naasianjoen kohdalla
NaziyaLadojskyChannel.jpg|Laatokan kanava Naasianjoen kohdalla vuonna 1909
USSR_map_NO_36-1_Leningrad.jpg|Naasianjoen valuma-aluetta vuoden 1954 kartassa


## Huomioita

## Lähteet
Sosiaalinen eristäminen

**Sosiaalinen eristäminen** on yhteisöväkivallan muoto, jossa henkilöltä tai hänen ryhmältään kielletään tasavertainen osallistuminen muun ryhmän toimintaan. Historiallinen muoto sosiaalisesta eristämisestä on ns. katolisen kirkon asettama kirkonkirous. Sosiaalista eristämistä pidetään vakavana henkisen väkivallan muotona.
David Ramadingaye

**David Ramadingaye** (s. 14. syyskuuta 1989 Oulu) on uransa lopettanut suomalainen jalkapalloilija, joka pelasi keskikenttäpelaajana. Ramadingaye pelasi Veikkausliigassa KTP:n, HJK:n, MYPA:n, IFK Mariehamnin ja RoPS:in riveissä yhteensä 155 ottelua.

## Seurajoukkueet

David Ramadingayen pelaajaura aikuisten tasolla alkoi kaudella 2007, kun hän nousi HJK:n Ykkösessä pelanneen reservijoukkue Klubi 04:n kokoonpanoon. Ramadingaye pelasi kaudella 2007 seitsemän Ykkösen ottelua. Kauden 2008 Klubi 04 pelasi Kakkosessa ja Ykkösessä jälleen 2009–2010. Ramadingaye pelasi neljän kauden aikana yhteensä 63 ottelua Klubi 04:n riveissä. Veikkausliigassa Ramadingaye debytoi 13. kesäkuuta 2010 ottelussa HJK–MYPA. Debyyttiottelu jäi kuitenkin ainoaksi liigaotteluksi HJK:n paidassa.

Ramadingaye siirtyi kaudeksi 2011 Veikkausliigassa pelanneen MYPA:n riveihin. Ramadingaye pelasi MYPA:ssa kaudella 2011 yhteensä 25 ottelua, joista 14 avauskokoonpanossa. MYPA oli kaudella 2011 Veikkausliigassa kahdeksas. Ramadingaye jatkoi MYPA:n vakiomiehistössä myös kaudet 2012 ja 2013. Hän pelasi MYPA:ssa kolmen kauden aikana yhteensä 77 liigaottelua ja teki niissä yhden maalin. MYPA oli Veikkausliigassa kuudes kaudella 2012 ja 2013.

Kaudeksi 2014 Ramadingaye siirtyi IFK Mariehamnin riveihin, jossa pelasi 26 liigaottelua. IFK Mariehamn oli kaudella 2014 Veikkausliigassa viides. Ramadingaye pelasi alkukauden 2015 Kakkosessa FC Hongan riveissä, mutta palasi loppukaudeksi takaisin Veikkausliigaan RoPS:in paidassa. Liigaotteluita kertyi kauden 2015 aikana kuitenkin vain neljä. RoPS oli kaudella 2015 Veikkausliigassa toinen.

Ramadingaye siirtyi kaudeksi 2016 Ykkösen AC Ouluun. Ramadingaye pelasi kaudella 2016 yhteensä 22 Ykkösen ottelua, ja hän teki henkilökohtaisen yhden kauden maaliennätyksensä kahdeksalla maalilla. Ramadingaye jatkoi AC Oulussa myös kaudella 2017, jolloin hän pelasi 20 sarjaottelua ja toimi joukkueen kapteenina. AC Oulu ja Ramadingaye tekivät jatkosopimuksen myös kausista 2018–2019. Hän pelasi kaudella 2018 yhteensä 24 Ykkösen ottelua ja kaudella 2019 yhteensä 20 ottelua. Ramadingaye pelasi AC Oulussa neljän kauden aikana yhteensä 86 Ykkösen ottelua ja teki niissä 17 maalia.

Ramadingaye siirtyi kaudeksi 2020 Ykkösessä pelaavan KTP:n riveihin, jossa hän pelasi aina kauden 2023 loppuun asti.

Keväällä 2024 Ramadingaye ilmoitti lopettavansa pelaajauransa. 

## Maajoukkue
David Ramadingaye debytoi ikäluokkansa (1989) maajoukkueessa 17-vuotiaana 16. marraskuuta 2006 Ateenassa pelatussa ottelussa Kreikka–Suomi. Hän pelasi oman ikäluokkansa maajoukkueessa 12 ottelua. Marraskuussa 2023 Ramadingaye pelasi ensimmäiset ottelunsa Tšadin A-maajoukkueessa.

## Lähteet

## Aiheesta muualla

* David Ramadingaye Palloliiton sivuilla 
* David Ramadingaye Veikkausliigan sivuilla
* David Ramadingaye Soccerwayn sivuilla
Suomen Elokuvaohjaajaliitto

**Suomen Elokuvaohjaajaliitto SELO ry** on vuonna 1983 perustettu suomalaisten elokuvaohjaajien yhdistys, jolla on noin 180 jäsentä. SELO toimii suomalaisten elokuvaohjaajien valtakunnallisena yhdyssiteenä ohjaajantyön yleisten aineellisten ja henkisten edellytysten kehittämiseksi. SELOn tehtävä on edistää suomalaista elokuvataidetta sekä valvoa jäsentensä ammatillisia ja tekijänoikeudellisia etuja. SELO:n puheenjohtajana on ohjaaja Saara Saarela.

SELO on Kopioston ja FERA:n jäsen. SELO on Audiovisuaalisen alan tekijät ry:n perustajajäsen yhdessä Suomen Näyttelijäliiton ja Suomen Näytelmäkirjailijaliiton kanssa. Perustamisasiakirja allekirjoitettiin syyskuussa 2019. Yhteisen liiton tarkoituksena on valvoa jäsenjärjestöjensä jäsenten ammatillisia, tekijänoikeudellisia, taloudellisia ja taiteellisia etuja.

## Vuoden elokuvaohjaaja
Selo on myöntänyt vuodesta 2004 lähtien vuosittain Vuoden elokuvaohjaaja -palkinnon:
* 2004: Aku Louhimies, televisiosarjasta *[[Irtiottoja]]*
* 2005: Pirjo Honkasalo, elokuvasta *[[Melancholian 3 huonetta]]*
* 2006: Aki Kaurismäki, elokuvasta *[[Laitakaupungin valot]]*
* 2007: Aleksi Salmenperä, elokuvasta *[[Miehen työ]]*
* 2008: Kiti Luostarinen, elokuvasta *[[Palnan tyttäret]]*
* 2009: J-P Valkeapää, elokuvasta *[[Muukalainen (elokuva)|Muukalainen]]*
* 2010: Saara Cantell, elokuvasta *[[Kohtaamisia]]*
* 2011: Zaida Bergroth, elokuvasta *[[Hyvä poika]]*
* 2012: Sakari Kirjavainen, elokuvasta *[[Hiljaisuus (suomalainen elokuva)|Hiljaisuus]]*
* 2013: Simo Halinen, elokuvasta *[[Kerron sinulle kaiken]]*
* 2014: Pirjo Honkasalo, elokuvasta *[[Betoniyö (elokuva)|Betoniyö]]*
* 2015: J-P Valkeapää, elokuvasta *[[He ovat paenneet]]*
* 2016: Juho Kuosmanen, elokuvasta ''Hymyilevä mies''
* 2017: Selma Vilhunen, elokuvista ''Tyttö nimeltä Varpu'' ja *[[Hobbyhorse Revolution]]*
* 2018: AJ Annila, elokuvasta *[[Ikitie]]*
* 2019: Miia Tervo, elokuvasta *[[Aurora (elokuva)|Aurora]]* ja *[[Tottumiskysymys]]*
* 2020: Jenni Toivoniemi, elokuvasta *[[Seurapeli]]*
* 2021: Teemu Nikki, elokuvista *[[Nimby (elokuva)| Nimby]]* ja *[[Sokea mies, joka ei halunnut nähdä Titanicia]]*
* 2022: Juho Kuosmanen, elokuvasta *[[Hytti nro 6 (elokuva)|Hytti no 6]]*.
* 2023: Suvi West, elokuvasta Máhccan – Kotiinpaluu.
* 2024: Tia Kouvo, elokuvasta *[[Mummola (vuoden 2023 elokuva)|Mummola]]*.
* 2025: Lauri-Matti Parppei, elokuvasta ''Jossain on valo joka ei sammu''.
## Vuoden tv-sarjaohjaaja
Palkinto on jaettu vuodesta 2023.
*Jani Volanen, ''Munkkivuori''-sarjasta.
*Antti Heikki Pesonen, *[[Kaikki anteeksi]]* -sarjasta.
## Puheenjohtajat
* Mikko Niskanen 1983–1985
* Juha Rosma 1986–1996
* Olli Soinio 1996–1999
* John Webster 1999–2003
* Kai Nordberg 2003–2006
* Taru Mäkelä 2006–2008
* Saara Cantell 2008–2011
* Aku Louhimies 2011–2014
* Heikki Kujanpää 2014–2016
* Saara Saarela 2016–2018
* Sakari Kirjavainen 2018–2019
* Saara Cantell 2019–2020
* Oskari Sipola 2020–2022
* Hanna Maylett 2022–2023
* Saara Saarela 2024–2025
Lähde

## Lähteet

## Aiheesta muualla
* SELO:n kotisivu
*
Voittolanjoki

**Voittolanjoki** () on joki Venäjällä Leningradin alueen Tusinan ja Kirovskin piireissä. Se saa alkunsa Tusina- ja Mujajoen väliseltä metsäalueelta Hattulan taajaman luota ja virtaa kohti pohjoista laskien Mujajokeen Korun (ven. Горы, *Gory*) huvilataajaman luona. Joen pituus on 23 kilometriä ja valuma-alueen laajuus 266 neliökilometriä.

Joki on saanut nimensä sen varrella sijaitsevasta Voittolan (ven. Войтоловка, *Voitolovka*) kylästä.

## Lähteet

## Aiheesta muualla
* Voittolanjoki Venäjän vesistörekisterissä
Edward Codrington

**Edward Codrington** (27. huhtikuuta 1770 &ndash; 28. huhtikuuta 1851) oli Britannian Kuninkaallisen laivaston amiraali sekä Trafalgarin ja Navarinon taisteluiden sankari ja merkittävä kreikkalaisen kulttuurin tuntija.

Hän valtasi Trafalgarin taistelussa ranskalaisen *Swiftsure* -nimisen aluksen ja yritti vallata myös Espanjan lippulaivan “Principe de Asturias”.

## Lähteet
Atrium

**Atrium** on suuri ja avoin tila, joka sijaitsee usein rakennuksen keskipisteessä.

## Historia
Arkkitehtuurissa atrium on alun perin viitannut roomalaisen talon ja myöhemmin kristillisen basilikan avoimeen keskipihaan. Atriumeja on hyödynnetty monipuolisesti aikojen kuluessa niiden alkuperäisestä käyttötarkoituksesta lähtien. Alun perin atriumit toimivat kotien vastaanottoalueina, ja niissä oli tulisija, jonka savu poistui katon keskellä olevan aukon kautta. Myöhemmin tulisijan paikalle saattoi tulla suihkulähde tai altaat sadeveden keräämistä varten. 

Atriat olivat yleinen piirre antiikin Rooman asunnoissa, ja ne tarjosivat valoa ja ilmanvaihtoa sisätiloihin, ja jonka vuoksi tulisijakin sijaitsi alun perin atriumissa. Domus-rakennustyylin kehittyessä monimutkaisemmaksi ja tilavammaksi, keittiö ja tulisija siirrettiin muualle, ja atriumista tuli virallinen vastaanottohuone sekä perhe-elämän keskus. Rooman tasavallan myöhäisillä vuosisadoilla suurempiin taloihin lisättiin yksi tai useampi pylväspiha, ja atriumista poistettiin viimeisetkin perhe-elämän jäänteet. Rooman valtakunnan aikana atriumista tuli käytännössä talon omistajan toimistotila. Perinteisesti atriumissa oli alttari perheen jumalille. Atrium saattoi olla suunniteltu joko pylväillä tai ilman, ja siellä oli yleisesti marmoriallas (*impluvium*) huoneen keskellä katossa olevan aukon (*[[compluvium]]in*) alla.  Atrium oli koristeltu yleensä ylellisesti. Siihen asetettiin usein pieni pyhäkkö esi-isien hengille (*lararium*), talon arvokkaiden esineiden säilytykseen tarkoitettu arkku (*arca*) ja joskus myös talon isännän patsas.

1800-luvun teollisen vallankumouksen myötä raudan ja lasin valmistustekniikat kehittyivät. Tämä kehitys mahdollisti lasikaton käytön pihan yllä, mikä suojasi osalta sääolosuhteilta ja synnytti modernin atriumin konseptin.

Nykyään atriumeissa näkee usein kattoikkunoita, jotka palvelevat edelleen perusfunktiotaan, eli ne tuovat luonnonvaloa rakennuksen sisätiloihin. Atriumit tarjoavat luonnollisen ja miellyttävän siirtymän ulkotiloista sisätiloihin.

## Etymologia
Alun perin latinankielistä termiä *atrium* käytettiin yleisessä merkityksessä sekä käyttöön vihityistä että vihkimättömistä rakennuksista, kuten *Atrium Vestae*, jossa Vestan neitsyet asuivat, ja *Atrium Libertatis*, Rooman sensorin asuinpaikka. Roomassa sana *atrium* tarkoitti myös mitä tahansa temppelin edustalle sijoitettua, pylväskäytävien ympäröimää avointa pihaa. Myös varhaiskristityt ottivat atriumin käsitteen käyttöönsä. Kristillisen basilikan eteen rakennettiin usein avoin pylväiden tai arkadien ympäröimä piha eli atrium. Rooman San Clementen ja Milanon San Ambrogion kirkoissa sekä Istriassa (Kroatiassa) sijaitsevan Parenzon (Poreč) Basilica Eufrasianassa on yhä rakennusten alkuvaiheista asti säilynyt atrium.

## Katso myös

* Atriumtalo

## Lähteet

## Aiheesta muualla
Trenton elokuvafestivaalit

**Trenton elokuvafestivaalit** on Trentossa, Italiassa vuosittain järjestettävä elokuvajuhla. Se sai alkunsa vuonna 1952.

Vuonna 2011 festivaaleilla avattiin uusi kategoria *Destinazione...*, jonka tarkoituksena on esitellä eri maiden elokuvataidetta. Ensimmäisenä vuorossa oli Suomi 11 elokuvalla. Festivaaleilla esitettiin muun muassa Teuvo Tulion *[[Laulu tulipunaisesta kukasta (vuoden 1938 elokuva)|Laulu tulipunaisesta kukasta]]* (1938), Mika Ronkaisen *[[Freetime Machos]]* (2009), Jukka Kärkkäisen *[[Kansakunnan olohuone]]* (2009), Peter von Baghin *[[Helsinki, ikuisesti]]* (2008), Dome Karukosken *[[Napapiirin sankarit]]* (2010) ja Joonas Berghällin ja Mika Hotakaisen *[[Miesten vuoro]]* (2010). Markku Tuurnan dokumenttielokuva *[[Salla - Selling the Silence]]* (2010) kilpaili vuoden 2011 kansainvälisessä luokassa.

## Lähteet
Seltikanjoki

**Seltikanjoki**  () on Venäjällä Leningradin alueen Korotkan piirissä virtaava 12&nbsp;kilometriä  pitkä joki, joka laskee Laatokan etelärantaan Petrokrepostin lahdella.

## Joen kulku
Seltikanjoki saa alkunsa Naasianjoen ja Lavajoen väliseltä metsäalueelta. Joen latva-alueen ympäristössä on runsaasti erivaiheisia turvetuotantoalueita. Tällä alueella joen latvahaarat ovat suoria johto-ojia, jotka johdetaan yhteen pohjoisempana. Tämä tapahtuu Pietari–Vologda-rautatien eteläpuolella Poljanyn (Поляны) pysäkin lähellä, missä karttaohjelmissa joki on kuvattu luontaisesti mutkittelevana. Joki virtaa rautatien ali ja jatkaa kohti pohjoista. Se saapuu laajalle peltoaukealle, virtaa Poljanyn kylän halki ja jatkaa tämän jälkeen peltoalueen takana sijaitsevaan Puttilaan (Путилово, *Putilovo*). Kylän takana kulkee Kuolan valtatie, jonka joki alittaa. Viimeinen osuus Laatokkaan on parin kilometrin mittainen. Laatokan rannikolla se laskee satelliittivalokuvien perusteella Vanhaan Laatokan kanavaan () . Vanhasta kanavasta on uuteen Laatokan kanavan lyhyitä poikittaiskanavia, joita pitkin vesi pääsee sinne . Joen vesi on yhteydessä Laatokkaan suurempien jokien kohdalla, jossa on joen virtaukselle aukot. Muun muassa tämänkin joen vesi täydentää kanavasta poistuvaa vettä eikä kanavassa tarvita tämän takia sulkulaitteita. Rannikolla joen varressa sijaitsee Ala-Seltikan kylä (Нижняя Шальдиха, *Nižnjaja Šaldiha*).

Joki kokee noin 54&nbsp;metrin pudotuksen, joka tekee keskimäärin 4,5&nbsp;metrin kaltevuuden kilometriä kohti. Joen jyrkin osuus on Puttilan jälkeen, missä korkeuskäyrät ovat kartassa tiheämpiä.

## Seltikanjoen valuma-alue
Seltikanjoki kuuluu Nevan vesistöalueessa Laatokan valuma-alueeseen ja se laskee suoraan Laatokkaan. Laatokan laskujoki Neva laskee Pietarissa Itämeren Suomenlahteen.

Seltikanjoen valuma-alueen pinta-alaa ei ole ilmoitettu. Joella on muutama lyhyt sivu-uoma, mutta karttoihin ei ole edes painettu niiden nimiä.


USSR_map_NO_36-1_Leningrad.jpg|Seltsikanjoen valuma-aluetta vuoden 1954 kartassa


## Huomioita

## Lähteet
Fischer Black

**Fischer Sheffey Black** (11. tammikuuta 1938 Washington, DC – 30. elokuuta 1995 New Canaan, Connecticut) oli yhdysvaltalainen taloustieteilijä. Black tunnettiin erityisesti optioiden hinnoitteluun liittyvästä Black–Scholes-mallista.

Black valmistui Harvardin yliopistosta vuonna 1959, jossa hän opiskeli fysiikkaa. Vuonna 1964 hän valmistui tohtoriksi sovelletusta matematiikasta. Black työskenteli pitkään tutkijana eri yliopistoissa ja hänellä oli muun muassa professuuri Chicagon yliopistossa. Vuonna 1984 hän vaihtoi tutkijanuralta Goldman Sachsin palvelukseen, jossa hänestä myöhemmin tuli yhtiön osakas.

Black kuoli syöpään vuonna 1995. Hän oli kuollessaan naimisissa Catherine Tawes Blackin kanssa.

## Lähteet
Jalankulkija

**Jalankulkija** on ihminen, joka kulkee liikenteessä jalan, esimerkiksi kävellen. Suomen tieliikennelaissa jalankulkijalla tarkoitetaan *jalan, suksilla, luistimilla tai vastaavilla välineillä liikkuvaa ja potkukelkan, lastenvaunujen, leikkiajoneuvon, pyörätuolin, jalankulkua avustavan tai korvaavan liikkumisvälineen tai vastaavan laitteen käyttäjää taikka polkupyörän tai mopon taluttajaa*.

Jalankulkijoille on varattu erityisiä jalkakäytäviä ja kävelykatuja. Jos jalkakäytävää ei ole, jalankulkijan on käytettävä piennarta, pyörätien reunaa tai tien reunaa. Tien ylittämistä varten jalankulkijoille merkitään suojateitä.

## Lähteet

## Aiheesta muualla
Leukosaarenjärvi

**Leukosaarenjärvi** tai **Leukasaarenjärvi** () on järvi Venäjällä Leningradin alueen Kirovskin piirissä. Se sijaitsee Naasian eteläpuolella entisen turvetuotantoalueen länsiosassa ja laskee Lavajokeen Kaarajoen kautta. Järven pinta-ala on 2,2 neliökilometriä.

Järvi on saanut nimensä hävinneestä kylästä, joka mainitaan vuosien 1500 ja 1540 verokirjoissa nimellä *Levkasar* (Левкасарь) ja vuonna 1568 nimellä *Lehkosar* (Лехкосарь).

## Lähteet

## Aiheesta muualla
* Leukosaarenjärvi Venäjän vesistörekisterissä
Kaarajoki

**Kaarajoki** (, myös Кавра, *Kavra*) on joki Venäjällä Leningradin alueen Kirovskin piirissä. Se saa alkunsa Leukosaarenjärvestä, virtaa kohti pohjoista Naasian taajaman länsipuolitse ja laskee Lavajokeen. Joen pituus on 17 kilometriä ja valuma-alueen laajuus 143 neliökilometriä.

## Aiheesta muualla
* Kaarajoki Venäjän vesistörekisterissä
Jollet rakasta

**Jollet rakasta** on laulaja-lauluntekijä ja pianisti Suvi Isotalon esikoisalbumi vuodelta 2010. Levy-yhtiö on Sound Of Finland Oy. Levynjulkaisukeikka järjestettiin ravintola Bellyssä Helsingissä 3. maaliskuuta 2010.

Albumin on tuottanut Matti Johannes Koivu. Äänittäjinä ovat toimineet Jarno Alho ja Marko Myöhänen (Kallio-Kuninkala), Koivu (TeeSpot) sekä Timo Kämäräinen (Siba Pitäjänmäki).

Miksauksen on tehnyt Juha Heininen HIP Studioilla ja masteroinnin Svante Forsbäck Chartmakersin studioilla.

CD-levyn mukana on 12-sivuinen vihkonen, jossa on laulujen sanat sekä kuusi valokuvaa artistista. Kuvat on ottanut Marjaana Veikkanen paitsi yhden kuvan Nauska. Kansitaiteilija on Ilja Karsikas. CD-levyjä on valmistanut CD Data-Mate.

Kiitoksissa on mainittu lähimpien ja tässä muualla mainitsemattomien lisäksi Essi Hirvonen, Jiri Kuronen, Petri Juutilainen, Jukka Huikari, Teemu Vilmunen, Tuomas Ilmavirta, Marjo Koivu, Kari Koivu, Aija Puurtinen, Mikko Meriläinen ja Merja Uusivirta.

## Kappaleet
# 
# 
# 
# 
# 
# 
# 
# 
# 
# 

Kappaleiden luettelotunnukset ovat muotoa FISOF09000XX, missä XX saa arvot 43, 34, 35, 41, 38, 39, 40, 36, 37 ja 42.

## Muusikot

* Suvi Isotalo – sävellys, sanoitus, laulu ja piano
* Jape Karjalainen – basso, kitara kappaleella "Naamiaiset"
* Timo Kämäräinen – kitara, vibrafoni, taustalaulu
* Olli Krogerus – rummut
* Mikaela Palmu – ensiviulu
* Laura Airola – toinen viulu
* Lotta Poijärvi-Suomalainen – alttoviulu
* Riikka Lampinen – sello
* Inka Puhakka – klarinetti
* Verneri Pohjola – trumpetti
* Ilmari Pohjola – pasuuna
* Puka Oinonen – saha
* Yrjänä Sauros – huuliharppu
* Matti Johannes Koivu – Claves
* Aliina Mäkitalo – taustalaulu
* Essi Marila – taustalaulu

Bändisovitusten tekijät ovat Isotalo, Karjalainen, Koivu ja Krogerus sekä kappaleiden #4, #5, #8 ja #10 osalta lisäksi myös  Kämäräinen.

Jousisovitusten tekijä on Suvi Isotalo ja kappaleiden #4 ja #8 osalta hänen lisäkseen myös Timo Kämäräinen.

## Arvostelut
* Soundi:  
* Aamulehti (Valo-liite):  
* HS NYT:  
* Desibeli.net:  
* Me Naiset: 

## Lähteet
* Suvi Isotalon CD-levy *Jollet rakasta* (SOFCD 007 / Fanfaari 6438187100727, 2010)

### Viitteet

## Aiheesta muualla

* Soundi-lehden levyarvostelu numerossa 2/2010 
*Tiina Keräsen 25.2.2010 tekemä levyarvostelu Helsingin Sanomien sivustolla (Viitattu 3.5.2011)
Kula Shaker

**Kula Shaker** on englantilainen psykedeelistä rockia soittava yhtye, jonka perusti lontoolainen Crispian Mills. Se oli suosionsa huipulla brittipopin aikakaudella 1990-luvulla. Yhtye käyttää monissa kappaleissaan perinteisiä intialaisia soittimia, kuten sitaria ja tablaa. Kula Shaker perustettiin vuonna 1995, ja se on julkaissut seitsemän albumia. Debyyttialbumi *K* saavutti ensimmäisen sijan Britannian albumilistalla. Yhtye hajosi vuonna 1999. Bändi uudistettiin vuonna 2004 *School of Braja* -kokoelman sessioihin. Tämä johti suunnitelmiin paluusta. Reformaatio tapahtui kuitenkin vasta vuoden 2006 alussa. Viidennellä albumilla *K 2.0* vuonna 2016 yhtye teki paluun loppuunmyydyn  Euroopan-kiertueen muodossa. 

Pidennettyjen tauon jälkeen yhtye julkaisi kuudennen albuminsa *Congregational Church of Eternal Love and Free Hugs -*kesäkuussa 2022 ja heidän seitsemännen albuminsa *Natural* Magick julkistettiin vuonna 2024.

## Jäsenet
*Crispian Mills - laulu, kitara
*Alonza Bevan - basso
*Paul Winterhart - rummut
*Harry Broadbent - koskettimet (vuodesta 2006)
*Jay Darlington - koskettimet (vuosina 1995-1996)

## Diskografia
### Albumit
**K* (1996)
**Peasants, Pigs & Astronauts* (1999)
**Strangefolk* (2007)
**Pilgrims Progress* (2010)
**K 2.0* (2016)
*1st Congregational Church of Eternal Love and Free Hugs (2022)
*Natural Magick (2024)

### Singlet
**Tattva (Lucky 13 Mix)* (1995)
**Grateful When You're Dead* (1996)
**Tattva*
**Hey Dude*
**Govinda*
**Hush* (1997)
**Sound of Drums* (1998)
**Mystical Machine Gun* (1999)
**Shower Your Love*
**Second Sight* (2007)
**Out on the Highway*
**Drink Tea (For the Love of God)
**Peter Pan R.I.P* (2010)
**Christmas Time (Is Here Again)*
**Infinite Sun* (2015)
**Let Love Be (With U)*
**2 Styx*(2016)
**Holy Flame''

## Lähteet
*http://www.allmusic.com/artist/p194896
*http://articles.latimes.com/1996-11-18/entertainment/ca-329_1_kula-shaker

## Aiheesta muualla
*Kula Shakerin viralliset kotisivut
Tehlitsänjärvi

**Tehlitsänjärvi** () on järvi Venäjällä Leningradin alueen Lomonosovin piirissä. Se sijaitsee Länsi-Inkerin ylängön metsä- ja suoalueella. Järven pinta-ala on 1,4 neliökilometriä ja valuma-alueen laajuus 28,9 neliökilometriä. Venäjän vesistörekisterin mukaan Tehlitsänjärvi laskee Suomenlahden Kaprionlahteen Vornaisienjoen kautta.

Järvi on saanut nimensä sen eteläpuolella sijaitsevasta Tehlitsän (ven. Теглицы, *Teglitsy*) entisestä inkeroiskylästä.

## Lähteet

## Aiheesta muualla
* Tehlitsänjärvi Venäjän vesistörekisterissä
Kaprionjoki

**Kaprionjoki** () on joki Leningradin alueella Venäjällä. Se saa alkunsa Kaprion kylän luota ja virtaa pohjoiseen laskien Vornaisienjokeen lähellä entistä Kirnun (ven. Керново, *Kernovo*) inkeroiskylää. Joen pituus on 21 kilometriä ja valuma-alueen laajuus 64,3 neliökilometriä. Kaprionjoen varrella sijaitsi aikaisemmin myös Kaporkka (ven. Капорки, *Kaporki*) -niminen inkeroiskylä.

## Lähteet

## Aiheesta muualla
* Kaprionjoki Venäjän vesistörekisterissä
Jyväskylän yliopiston tiedemuseo

**Jyväskylän yliopiston tiedemuseo** on Jyväskylän yliopiston alaisuudessa toimiva museo, joka tallentaa, tutkii ja esittelee Jyväskylän yliopiston historiaa ja keskisuomalaista luonnonympäristöä. Museo toimii myös opetusmuseona yliopiston opiskelijoille. Vuoden 2017 alusta alkaen Jyväskylän yliopiston tiedemuseo ja kirjasto muodostavat yhdessä Avoimen tiedon keskuksen (Open Science Center, OSC). Tiedemuseoon kuuluu kulttuurihistoriaan keskittyvä näyttelykeskus Soihtu ja luonnontieteellinen museo Luontomuseo.

## Historia
Museo perustettiin vuonna 1900 nimellä Jyväskylän seminaarilaisten kansatieteellinen museo Jyväskylän seminaarin opetuskokoelmien ympärille. Museo sai omat tilat vuonna 1905 vastavalmistuneesta Villa Rana -rakennuksesta. Kokoelmat siirtyivät seminaarin lakkauttamisen myötä sitä seuranneelle Jyväskylän kasvatusopilliselle korkeakoululle ja sittemmin yliopistolle. Vuonna 1980 museo jaettiin kulttuurihistoriallisen ja luonnontieteelliseen osastoon. 

Kulttuurihistoriallisen osaston näyttelytilat sijaitsevat yliopiston Seminaarinmäen kampuksella Seminarium-rakennuksessa, lisäksi pienoisnäyttelyitä on eri puolilla kampusta. Luonnontieteellisen museon näyttelytilat sijaitsevat Harjulla Vesilinna-rakennuksessa.

## Lähteet

## Aiheesta muualla
* Jyväskylän yliopiston tiedemuseo
* Avoimen tiedon keskus (Open Science Center, OSC), Jyväskylän yliopisto
Alaa Jassim

**Alaa Hikmat Jassim** (s. 14. syyskuuta 1985) on irakilainen yleisurheilija, joka kilpailee pikajuoksussa. Hän edustaa seuratasolla Al-Ahli Clubia.

Jassim osallistui olympialaisiin ensimmäistä kertaa Ateenassa 2004. Hän kilpaili tuolloin 100 metrin matkalla, jolla hän karsiutui ensimmäisellä kierroksella oltuaan eränsä viimeinen. Jassim juoksi kisoissa ennätyksensä 12,70 sekuntia.

## Lähteet
Sateenvarjojalava

**Sateenvarjojalava** (*Ulmus glabra* 'Camperdownii') luokitellaan vuorijalavan luonnonmutaatioksi, joskin Green pitää sitä hybridinä *U.* × *hollandica* var. *vegeta*. Melko matalakasvuinen sateenvarjojalava vartetaan jonkin toisen jalavan, yleensä vuorijalavan noin 1,5 metrin mittaiseen runkoon. Se ei itse tuota siemeniä.

Puun oksista muodostuu kupera, sateenvarjomainen latvus. Se menestyy Suomessa I–II vyöhykkeillä.

Puun korkeus on Suomessa 2–5 metriä. Suuret, karheapintaiset lehdet ovat kesällä tummanvihreät ja muuttuvat syksyllä keltaisiksi. Puu kukkii toukokuussa, mutta kukat ovat varsin vaatimattomat. 

## Lähteet

## Aiheesta muualla
Navarinon taistelu

**Navarinon taistelu** oli Kreikan vapaussodassa käyty meritaistelu Navarínonlahdessa nykyisen Pýloksen kaupungin eli silloisen Navarínon edustalla 20. lokakuuta 1827. Taistelun osapuolina olivat Osmanien valtakunnan laivasto sekä liittoutuneet Britannian Kuninkaallinen laivasto, Ranskan laivasto ja Venäjän keisarikunnan laivasto.

## Tausta

Vuonna 1825 Kreikan vapaussota oli kestänyt jo neljä vuotta ja sulttaani pyysi egyptiläistä vasallikuningastaan lopettamaan kapinan nopeasti. Niinpä tämä lähetti adoptoidun poikansa, Ibrahim paššan, jonka tarkoituksena oli hävittää kreikkalaiset ja korvata heidät afrikkalaisilla muslimeilla. Kun britit saivat kuulla tästä, he lähettivät laivaston amiraali Edward Codringtonin johdolla kohti Kreikkaa. 

Heinäkuun 6. päivänä 1827 kirjoitettiin Lontoon sopimus, jolla yritettiin saada rauha. Sen allekirjoittivat Venäjä, Ranska ja Yhdistynyt kuningaskunta. Ne sitoutuivat ryhtymään toimenpiteisiin, ellei Osmanien valtakunta neljäntoista päivän kuluessa suostuisi aselepoon. Pian Ranska ja Venäjä lähettivät myös aluksiaan Kreikkaan. Kreikan hallitus hyväksyi aselevon, mutta osmanit kieltäytyivät, joten sota jatkui.

## Taistelu ja siihen valmistautuminen

12. heinäkuuta Pashan laivue oli ankkuroitunut Navarínonlahteen, kun heitä varoitettiin, että britit olivat tulossa pysäyttämään kansanmurhan. Osmanit pienensivät meritoimintaansa, mutta jatkoivat kylien polttamista ja kreikkalaisten tappamista maalla. Liittoutuneet lähettivät Ibrahamille viestin, mutta se palautettiin vedoten siihen, että hänen olinpaikkaansa ei tiedetty. 20. heinäkuuta britit päättivät mennä lahden poukamaan, missä osmanien laivasto oleskeli. Aikansa mietittyään venäläiset ja ranskalaiset liittyivät mukaan. Näin lahdessa oli noin 100 laivaa samanaikaisesti ampumaetäisyydellä toisistaan.

Osmanit lähettivät liittoutuneille vaatimuksia, mutta he saivat vastauksen, että he jakelevat määräyksiä. Britit ankkuroivat aluksen osmanien *[[Warrior]]*-laivan viereen. Liittoutuneet pitivät tätä huijauksena ja odottivat, että osmanit lähtisivät pakoon tai haluaisivat hyökkäämättömyyssopimuksen, mutta kun osmanit ampuivat yhden brittien luutnantin ja osan tämän miehistöstä, osmanit soutivat pienellä veneellä kohti brittilaivaa. Pian yksi brittien fregatti avasi tulen ja kaikki muut seurasivat perässä. Iltaan mennessä lähes koko osmanien laivasto oli uponnut.
Kun osmanien laivasto oli hävinnyt taistelun, he eivät pystyneet pitämään Peloponnesosta hallinnassaan, vaan joutuivat vetäytymään pois. Britannian hallitus ei ollut tähän tyytyväinen, sillä he halusivat vain painostaa osmanit pois.

## Lähteet
* http://www.greecetravel.com/peloponessos/navarino/
* http://militaryhistory.about.com/od/navalbattles1800s/p/narvarino.htm 
* http://www.mlahanas.de/Greece/History/BattleOfNavarino.html

### Viitteet

## Aiheesta muualla
2waytraffic

**2waytraffic** on alankomaalainen televisiotuotantoyhtiö, joka perustettiin Hilversumissa vuonna 2004. 

Yhtiö laajeni merkittävästi vuonna 2006, jolloin se osti mobiiliratkaisujen toimittajan Emexusin kesäkuussa ja sisällön kehittäjä Intellygentsin elokuussa. Merkittävin hankinta oli kuitenkin brittiläinen yritys Celador International ja sen ohjelmakirjasto, johon kuuluu maailmanlaajuinen tietokilpailuformaatti Haluatko miljonääriksi?.

4. kesäkuuta 2008 2waytrafficista tuli Sony Pictures Entertainmentin tytäryhtiö. Yhtiöllä on toimipisteet Lontoossa, New Yorkissa, Budapestissa, Tukholmassa, Malesiassa, Hilversumissa ja Kiovassa.

## 2waytraffic International, Sony Pictures Television

Celador International omisti yli 200 tietokilpailuformaattia, kuten Haluatko miljonääriksi?, Yhdysvalloissa, Britanniassa, Itä-Euroopassa ja Pohjoismaissa. Kun Sony Pictures Entertaiment osti 2waytrafficin, sen tytäryhtiöstä tuli 2waytraffic International, Sony Pictures Television, ja sen johtajaksi nimitettiin Ed Louwerse.

Huhtikuussa 2012 2waytrafficistä tuli "Sony Pictures Television International Formats Distribution", ja 2waytrafficin logo korvattiin Sony Pictures Televisionin logolla.

## 2waytrafficin omistamia formaatteja

*Leijonan kita 
* Cover Me
*Fifty-Fifty
PZL P.24

**PZL P.24** oli puolalaisen PZL P.11 -hävittäjän vientimalli. Lokinsiipisen, kokometallisen koneen suunnitteli 1930-luvun puolivälissä Zygmunt Puławski ja sitä valmisti PZL:n tehdas Varsovassa. Kone ei ollut käytössä valmistusmaassaan, mutta sitä myytiin lukuisiin maihin, mm. Turkkiin, Romaniaan, Bulgariaan ja Kreikkaan. PZL P.24 oli myös Suomen ilmavoimien ehdokaslistalla vuonna 1935, mutta lopulta hankinta päätyi hollantilaiseen Fokker D.XXI -koneeseen. Romanialaisen IAR 80 - hävittäjän rungon suunnittelu pohjautui P.24:n runkoon, mistä tehtaalla oli kokemusta valmistettuaan lisenssillä moottoreita Romanian ilmavoimien käyttämiin P.24 - hävittäjiin.

## Lähteet
*Chant, Chris: II Maailmansodan Lentokoneet - 300 tärkeintä konetyyppiä kaikkialta maailmasta, Karisto, 2008, Hämeenlinna, suom. Petri Kortesuo  (s. 268) Alkuteos englanniksi: Amber Books, 1999
Ammunnan maailmanmestaruuskilpailut 1928

Vuoden 1928 **ammunnan maailmanmestaruuskilpailut** järjestettiin Loosduinenissa, Haagin esikaupungissa, Alankomaissa. Kilpailut olivat 25. maailmanmestaruuskilpailut ammunnassa. Ohjelmassa olivat vapaakivääri, vapaapistooli ja  sotilaskiväärikilpailut. Vaikka ammunta oli poistettu olympiakisojen ohjelmasta, maailmanmestaruuskilpailut järjestettiin perinteisesti ennen Amsterdamin olympialaisten stadionkilpailujen alkamista.

## Mitalistit

## Lähteet
* Kansainvälisen ampumaurheiluliiton (ISSF) tietokanta 
* Martti Jukola: Olympialaiskisat III, Olympialaiskisat Amsterdamissa 1928